Болашақ көшбасшылардың қалыптасуы
"Болашақ көшбасшылардың қалыптасуы" | "https://abai.kz/post/191990"
TITLE: Болашақ көшбасшылардың қалыптасуы
URL: https://abai.kz/post/191990
META: "Болашақ көшбасшылардың қалыптасуы" | "https://abai.kz/post/191990"
DATE: 10.12.2024
AUTHOR(s): Abai.kz
TOTAL WORDS: 316
TEXT: Әл-Фараби атындағы Қазақ ұлттық университеті тек жоғары білім беру ордасы ғана емес, сонымен бірге белсенді, жан-жақты дамыған, көшбасшылық қасиеттерге ие жастарды қалыптастыратын орталық. ҚазҰУ студенттерінің белсенді өмірі олардың білім алу мен шығармашылықты, спорт пен әлеуметтік жауапкершілікті үйлестіру арқылы жан-жақты дамуына мүмкіндік береді. Университет тек дәріс залдарында ғана емес, түрлі қоғамдық іс-шараларда да белсенді. Университеттегі жастар ұйымдары мен клубтары әрбір студентке өзінің қызығушылықтары мен таланттарын дамытуға мүмкіндік береді. Мұнда мәдениет, өнер, спорт, ғылым және әлеуметтік бағыттағы 100-ден астам студенттік ұйым жұмыс істейді. ҚазҰУ студенттерінің спорттық жетістіктері – олардың белсенді өмірінің бір айқын көрінісі. Университет спорт залдары, фитнес орталықтары мен ашық алаңдар арқылы студенттердің салауатты өмір салтын ұстануына жағдай жасайды. Спортшылары республикалық және халықаралық жарыстарда үздік нәтижелер көрсетіп, университет абыройын асқақтатып жүр. Сонымен қатар, ҚазҰУ-да дәстүрлі түрде спорттық жарыстар мен марафондар ұйымдастырылады, бұл студенттер арасындағы достық пен ынтымақтастықты нығайта түседі. Студенттердің белсенді өмірінде әлеуметтік жауапкершілік маңызды орын алады. Олар экологиялық акцияларға, қайырымдылық іс-шараларға және әлеуметтік жобаларға қатысу арқылы қоғамның дамуына үлес қосады. Мысалы ағаш отырғызу, қарттар үйіне көмек көрсету, балалар үйлеріне демеу көрсету сияқты шараларға студенттер үнемі қатысып отырады. Сонымен қатар, студенттер Алматы қаласының және жалпы Қазақстанның қоғамдық өмірінде белсенді рөл атқарады. Олар жастар форумдарына, кездесулеріне және басқа да маңызды іс-шараларға қатысып, өз ойлары мен идеяларын бөліседі. Студенттердің  белсенді өмірі олардың болашақ көшбасшы ретінде қалыптасуына ықпал етеді. Университет қабырғасында алған тәжірибе мен дағдылар түлектердің кәсіби мансабында маңызды рөл атқарады. Белсенді жастар болашақта қоғамның әртүрлі салаларында білікті маман, көшбасшы және елдің дамуына үлес қосатын азамат болады. ҚазҰУ студенттерінің белсенді өмірі – олардың шығармашыл, білімді және жауапты тұлға ретінде дамуының жарқын дәлелі. Оқу ордасы тек білім беріп қана қоймай, жастардың жан-жақты дамуына, қоғамға пайдалы істер атқаруына және өз болашағын сенімді түрде қалыптастыруына мүмкіндік береді. Әрбір ҚазҰУ студенті – болашақтың жарқын көшбасшысы. Олардың белсенді өмірі Қазақстанның дамуы мен гүлденуіне жаңа серпін береді. Г.Н.Мұхамадиева, Ә. М.Ерғали, О.Н.Тілепбергенов Әл-Фараби атындағы ҚазҰУ Заң факультеті қылмыстық құқық қылмыстық іс жүргізу және криминалистика кафедрасының профессорлары Abai.kz
